1. ------IND- 2020 0791 F-- RO- ------ 20201221 --- --- PROJET

|  |  |  |
| --- | --- | --- |
| REPUBLICA FRANCEZĂ | | |
|  |  |  |
| Ministerul Tranziției Ecologice | | |
|  | | |
| Locuințe | | |
|  | | |

**Decretul din**

**privind aprobarea metodei de calcul prevăzute la articolul R. 111-20-5 din Codul construcțiilor și locuințelor**

NR.:

***Categorii de public vizate:*** *diriginți de șantier, responsabili științifici, constructori și promotori, arhitecți, birouri de studii termice și de mediu, economiști în construcții, controlori tehnici, companii de construcții clădiri, industria materialelor de construcții și a sistemelor tehnice pentru clădiri, furnizori de energie, din Franța metropolitană.*

*Obiect: stabilirea metodei de calcul al performanței energetice și de mediu a clădirilor rezidențiale, de birouri sau pentru unitățile de învățământ primar sau secundar din Franța metropolitană, pentru aplicarea decretului XXX privind cerințele referitoare la performanța energetică și de mediu a clădirilor rezidențiale, de birouri sau pentru unitățile de învățământ primar sau secundar din Franța metropolitană.*

*Intrare în vigoare: prezentul decret se aplică începând cu 1 iulie 2021.*

*Notă: decretul stabilește metoda de calcul al performanței energetice și de mediu a clădirilor rezidențiale, de birouri sau pentru unitățile de învățământ primar sau secundar din Franța metropolitană, prin intermediul a trei anexe:*

* *Anexa I: Norme generale privind calculul performanțelor energetice și de mediu*
* *Anexa II: Metoda de calcul „Th-BCE 2020”, care detaliază normele de calcul al performanței energetice, asociate cu instrumentul de calcul prevăzut la articolul L.111-9-1-A din Codul construcțiilor și locuințelor*
* *Anexa III: Normele „Th-Bat 2020”, care permit stabilirea datelor de intrare pentru calculul performanței energetice a clădirilor pentru calculul de reglementare*

*Referințe: textul modificat prin prezentul decret poate fi consultat ca atare pe pagina de internet Légifrance (*[*www.legifrance.gouv.fr*](http://www.legifrance.gouv.fr/)*).*

Ministrul tranziției ecologice, ministrul delegat al ministrului tranziției ecologice, însărcinat cu locuințele,

având în vedere Directiva (UE) 2015/1535 a Parlamentului European și a Consiliului din 9 septembrie 2015 referitoare la procedura de furnizare de informații în domeniul reglementărilor tehnice și al normelor privind serviciile societății informaționale (text codificat) și, în special, notificarea nr. anul/XXX/F,

având în vedere Directiva 2010/31/UE a Parlamentului European și a Consiliului din 19 mai 2010 privind performanța energetică a clădirilor, astfel cum a fost modificată prin Directiva 2018/844/CE a Parlamentului European și a Consiliului din 30 mai 2018, și anume articolele 3, 4 și 6,

având în vedere Codul construcțiilor și locuințelor, în special articolul R.111-20-5,

având în vedere decretul din XXX privind cerințele referitoare la performanța energetică și de mediu a clădirilor rezidențiale, de birouri sau pentru unitățile de învățământ primar sau secundar din Franța metropolitană,

având în vedere observațiile formulate cu ocazia consultării publice organizate în perioada XXX-XXX, conform articolului L. 120-1 din Codul mediului,

având în vedere avizul Consiliului național de evaluare a standardelor din XXX,

având în vedere avizul Consiliului superior al energiei din XXX,

având în vedere avizul Consiliului superior al construcțiilor și eficienței energetice din XXX,

având în sesizarea Adunării din Guyana din XXX,

având în sesizarea Adunării din Martinica din XXX,

având în sesizarea Consiliului departamental din Guadalupe din XXX,

având în sesizarea Consiliului departamental din La Réunion din XXX,

având în sesizarea Consiliului regional din Guadalupe din XXX,

având în sesizarea Consiliului regional din La Réunion din XXX,

având în sesizarea Consiliului departamental din Mayotte din XXX,

**Hotărăsc:**

Articolul 1

Se aprobă metoda de calcul anexată la prezentul decret, astfel cum se prevede la articolul R.111-20-5 din Codul construcțiilor și locuințelor.

**Articolul 2**

Directorul pentru habitat, urbanism și amenajare peisagistică și directorul general pentru energie și climă sunt responsabili, fiecare în sfera sa de competență, cu executarea prezentului decret, care va fi publicat în Monitorul oficial al Republicii Franceze.

Ministrul tranziției ecologice

Pentru ministru și prin delegare:

Directorul pentru habitat, urbanism și amenajare peisagistică,

Ministrul tranziției ecologice,

Pentru ministru și prin delegare:

Directorul general pentru energie și climă,

Ministrul delegat de pe lângă ministrul tranziției ecologice,

responsabil cu locuințele

Pentru ministru și prin delegare:

Directorul pentru habitat, urbanism și amenajare peisagistică,